Casimir de Candolle

Anne Casimir Pyrame de Candolle, nado o 20 de febreiro de 1836 en Xenebra, e finado o 3 de outubro de 1918 en Chêne-Bougeries, (Cantón de Xenebra), foi un botánico suízo.

 Traxectoria 
Fillo do botánico Alphonse Pyrame de Candolle, e neto do tamén botánico Augustin Pyrame de Candolle, continuou os traballos científicos botánicos de seu pai (e do seu avó), mantendo unha dinastía de botánicos que se prolongaría durante boa parte dos séculos XIX e XX. 

Casimir de Candolle estudou química, física e matemáticas na Universidade de París, entre 1853 e 1857. Máis tarde pasou un tempo en Inglaterra, onde coñeceu a Miles Berkeley. En 1859 visitou Alxeria e durante o ano seguinte continuou a súa educación na Universidade Humboldt de Berlín.von Müller, Ferdinand (2006): Selected Correspondence of Ferdinand Von Mueller. Berna: Peter Lang. ISBN 978-3-9067-5710-0.

Despois volveu a Xenebra como axudante e colega do seu pai. Casou con Anna-Mathilde Marcet e tiveron catro fillos: Raymond Charles de Candolle (1864–1935), Florence Pauline Lucienne de Candolle (1865–1943), Richard Émile Augustin de Candolle (1868–1920) e Reyne Marguerite de Candolle (1876–1958).Rossellat, Lionel. "Florence Pauline Lucienne de Candolle – Arbre généalogique Lionel Rossella. Consultado o 26 de xullo de 2022.

Traballou extensamente na obra Monographiae phanerogamarum, comezada polo seu pai.Heinz Balmer. Candolle, Casimir, no Dicionario histórico de Suiza, en liña, versión 31 de maio se 2005 Consultado o 26 de xullo de 2022.

No campo da sistemática vexetal utilizou criterios como a estrutura do talo e/ou a disposición das follas como base de criterios anatómicos. Como fisiólogo vexetal, realizou investigacións sobre o movemento das follas, o encrespamento dos gabiáns, o efecto das baixas temperaturas na xerminación das sementes e a influencia da radiación ultravioleta na formación de flores. Estaba especialmente interesado na familia das piperáceas.

Ademais do seu traballo en Mongraphiae phanerogamarum, foi coeditor dos Archives des sciences physiques et naturelles (Xenebra). Obtivo títulos de doutor honoris causa polas Universidades de Rostock, Xenebra, Aberdeen e Uppsala.

 Algunhas especies descritas por este autor 
 Begonia convallariodora
 Begonia tiliifolia
 Begonia udisilvestris
 Cedrela lilloi
 Guarea africana
 Juglans jamaicensis
 Khaya anthotheca
 Khaya grandifoliola
 Pterocarya stenoptera

 Premios 
 Doutor Honis Causa pola Universidade de Rostock
 Doutor Honoris Causa pola Universidade de Uppsala
 Doitor Honoris Causa pola Universidade de Aberdeen
 Doutor Honoris Causa pola Universidade de Xenebra

 Abreviatura 
A abreviatura C.DC. emprégase para indicar a Casimir de Candolle como autoridade na descrición e clasificación científica en botánica.C.DC. – Anne Casimir Pyramus de Candolle (1836-1918)  no IPNI.

 Notas 

 Véxase tamén 

Categoría:Científicos de Suíza
Categoría:Botánicos de Suíza
Categoría:Nobres de Suíza
Categoría:Nados en 1836
Categoría:Nados en Xenebra
Categoría:Finados en 1918